b'\n_START_ARTICLE_\nZenonas Mikutis\n_START_SECTION_\nBiografija\n_START_PARAGRAPH_\nAugo septyni\xc5\xb3 asmen\xc5\xb3 \xc5\xa1eimoje. Baig\xc4\x97 Bilioni\xc5\xb3 pradin\xc4\x99 mokykl\xc4\x85 ir Laukuvos vidurin\xc4\x99 mokykl\xc4\x85. 1984 m. baig\xc4\x97 \xc5\xa0iauli\xc5\xb3 pedagoginio instituto Fizikos matematikos fakulteto fizikos mokytojo specialyb\xc4\x99. Besimokydamas institute, dirbo mokslinio tyrimo laboratorijos laborantu. Skait\xc4\x97 mokslin\xc4\xaf prane\xc5\xa1im\xc4\x85 mokslin\xc4\x97je student\xc5\xb3 konferencijoje, buvo apdovanotas garb\xc4\x97s ra\xc5\xa1tu._NEWLINE_1984\xe2\x80\x931985 m. Laukuvos vidurin\xc4\x97s mokyklos fizikos mokytojas. 1985\xe2\x80\x931992 m. Kelm\xc4\x97s 60-osios profesin\xc4\x97s technikos mokyklos fizikos mokytojas, v\xc4\x97liau gamybinio mokymo dirbtuvi\xc5\xb3 ved\xc4\x97jas. 1993\xe2\x80\x931994 m. bendros Lietuvos ir \xc5\xa0vedijos \xc4\xafmon\xc4\x97s \xe2\x80\x9eGirinis\xe2\x80\x9c Kelm\xc4\x97s gamybos padalinio komercijos vadybininkas. 1994 m. \xc4\xafregistravo savo \xc4\xafmon\xc4\x99, kuri yra oficialus UAB \xe2\x80\x9eElectrolux\xe2\x80\x9c atstovas Kelm\xc4\x97je, prekiauja giri\xc5\xb3 ir park\xc5\xb3 prie\xc5\xbei\xc5\xabros, buitine technika._NEWLINE_2003 m. Darbo partijos Kelm\xc4\x97s skyriaus pirmininko pavaduotojas. 2004\xe2\x80\x932008 m. Seimo narys. 2007 m. ir nuo 2009 m. Kelm\xc4\x97s rajono savivaldyb\xc4\x97s tarybos narys._NEWLINE_Dar mokykloje dom\xc4\x97josi radiotechnika. Surinko nema\xc5\xbe\xc4\x85 lempini\xc5\xb3 radijo imtuv\xc5\xb3 kolekcij\xc4\x85. Iki 2002 m. aktyviai sportavo, su profesin\xc4\x97s mokyklos krep\xc5\xa1inio komanda laim\xc4\x97ta pirmoji vieta respublikiniame profesini\xc5\xb3 technikos mokykl\xc5\xb3 turnyre, buv\xc4\x99s rajono krep\xc5\xa1inio \xc4\x8dempionas. Kelet\xc4\x85 met\xc5\xb3 \xc5\xbeaid\xc4\x97 Kelm\xc4\x97s krep\xc5\xa1inio veteran\xc5\xb3 komandoje, dalyvavo respublikiniuose turnyruose. I\xc5\xa1situok\xc4\x99s. Ved\xc4\x97 antr\xc4\x85 kart\xc4\x85. \xc5\xbdmona Leonora, dukra Jurgita, s\xc5\xabnus Andrius.'